Pynis to je narzōnd kopulacyjny ôd samcōw cyckoczy a niykerych inkszych kryngowcōw (majōm go tyż niykere gady a ptoki). Budowa. Pynis (łać. "membrum virile") – narzōnd hōmologiczny babskigo klitora. U chopōw bez pynis przebiygo ôstatni ôdcinek układu moczowego. Skłodo sie s dwōch rōwnoległych cioł jamistych a ciała gōmbczastego kere formuje żołōńdź pynisa a łopuška, a ôsłanio tyż cewka moczowo. Pynis dojzdrzałego a sprownygo seksualniy chopa mo zdolność ku erekcyje, we keryj krew wypołnio ciaua jamiste a skirz tego pynis rubnie a stowo sie twardy. Dugość pynisa. Istnije mynga mitōw na tymat wpływu dugości pynisa na seksualno satysfakcyjo ôd baby. Seksuologi prawiōm, co niy je to prowda, skirz tego co sztandardowo dugość pynisa we spoczynku to 6–10 cm, a we zwodzie 11–16 cm, a dugość pochwy to sztandardowo ōng. 10 cm. Podszukowania, we kerych wynik podowo sōm badany, sōm poważane za scygańōne, skirz tego co chopy zawyżajōm jejich wyniki. Badania robiōne ôd naukowcōw dowajōm wyniki pōmiyndzy 13 a 14,5 cm. Trefiajōm sie atoli ôdchylynia we ôbie strōny, ôd 7 cm (mikropynis) do aże 30 cm, nale tako srogość je fest a fest rzodko.